Source: http://drkeller.hu/szakteruletek/gazdasagi-jog/ceg-megszuntetese/
Timestamp: 2018-03-20 15:31:55
Document Index: 29278786

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

"Az ügyvéd feladata, hogy védje megbízóját.
Nem több, és nem kevesebb." Ferdinand von Schirach
Bemutatkozásdr. Keller András
PartnereinkEgyüttműködés
SzakterületekSzéles paletta
Ingatlanjog, szerződések
Polgári perek
Családjogi szerződések
Peren kívüli eljárások
Az ügyvédi megbízás létrejötte, díjazás
AktualitásokHírek, szakértői írások
[Válasszon]BemutatkozásPartnereinkSzakterületek- Büntetőjog- Szabálysértések- Ingatlanjog, szerződések- Gazdasági jog- Közigazgatási jog- Polgári perek- Családjogi szerződések- Peren kívüli eljárások- Öröklési jog- Jogi tanácsadás- Az ügyvédi megbízás létrejötte, díjazásKapcsolatAktualitásokJogi nyilatkozat
A cég jogutód nélkül történő megszűnése esetén – ha a cég nem fizetésképtelen, és a cégre vonatkozó jogszabály eltérő rendelkezést nem tartalmaz – végelszámolásnak van helye.
A cég tagjainak elhatározásából a gazdasági társaság tehát megszüntethető, ha ezt az elhatározást a tagok taggyűlés keretében egyhangúan kifejezésre juttatják, és erről jegyzőkönyvet vesznek fel, továbbá ha a társaságnak nincsenek tartozásai, vagy a tartozásait a végelszámolás során teljes mértékben ki tudja egyenlíteni.
A megszűntetés elhatározásához a tagok egyhangú szavazata szükséges, a döntéseket jegyzőkönyvbe kell foglalni.
A végelszámolást általában a cég korábbi vezető tisztségviselője új minőségében, mint végelszámoló folytatja le.
Ahhoz, hogy a végelszámolás a törvényi előírások szerint történjen, szükség van egy hozzáértő könyvelő és egy gyakorlott ügyvéd közreműködésére.
A könyvelő feladata az, hogy a végelszámolás ideje alatt elkészítse a társaság mérlegét, bevallásait.
A taggyűlés a végelszámoló, és a könyvelő által elkészített záró dokumentumokat elfogadja, majd a végelszámoló bejelenti a cégbíróság felé a cég megszűnését.
A cég végelszámolása akkor ér véget, amikor a társaságot a cégbíróság törli a cégjegyzékből.
Abban az esetben, ha a megszűntetni kívánt társaság nem rendezi az adósságait, úgy nem lehet a végelszámolást lefolytatni, ilyenkor a megszűntetésnek egy módja marad, a felszámolás.
A cég felszámolását a bíróság akár adós, akár hitelező kérelemre akkor rendeli el, ha a gazdasági társaság fizetésképtelenségét megállapítja. A fizetésképtelenséget megállapító határozatában a bíróság felszámolót rendel ki.
A cég megszűntetése iránti szándék esetén mindenképen javasolt, hogy az Ügyfél hozzáértő ügyvédtől kérjen segítséget annak érdekében, hogy eldönthető legyen, a cégmegszüntetés milyen módon, végelszámolás, vagy felszámolási útján történjen.
Vonatkozó jogszabályrészlet:
94. § (1) A cég jogutód nélkül történő megszűnése esetén – ha a cég nem fizetésképtelen, és a cégre vonatkozó jogszabály eltérő rendelkezést nem tartalmaz – végelszámolásnak van helye.
(2) Jogszabály cégnek nem minősülő szervezet végelszámolása esetén is előírhatja e fejezet rendelkezéseinek megfelelő alkalmazását.
(3)Végelszámolásra a cég legfőbb szervének elhatározása alapján kerülhet sor.
95. § (1) A végelszámolás nem határozható el a cég fizetésképtelenségét megállapító végzés kézhezvételét követően, a felszámolás elrendelésével pedig a folyamatban lévő végelszámolás megszűnik.
(2) Nem határozható el a végelszámolás és a már megindult végelszámolás nem fejezhető be, ha a büntetőügyben eljáró bíróság vagy ügyész a céget, illetve a cégbíróságot arról értesíti, hogy a céggel szemben büntetőjogi intézkedés alkalmazására kerülhet sor.
(3) A megindult végelszámolási eljárást a büntetőügyben eljáró bíróság határozatának jogerőre emelkedéséig nem lehet befejezni, illetve az e határozatban alkalmazott büntetőjogi intézkedés végrehajtásának befejezéséig a cég nem törölhető.
(4) Nem lehet befejezni a végelszámolást, ha a céggel szemben hatósági vagy bírósági eljárás van folyamatban. A végelszámolás befejezésére csak akkor kerülhet sor, ha az adott eljárás megszűnt, vagy a cég a fél személyében bekövetkező változás miatt az eljárásnak többé nem alanya.
96. § A végelszámolással kapcsolatos cégbírósági eljárásokra az e törvény által nem szabályozott kérdésekben a Pp. rendelkezései – a nemperes eljárás sajátosságaiból eredő eltérésekkel – megfelelően irányadók. A végelszámolással összefüggő nemperes eljárásokban a cég székhelye szerinti cégbíróság, az e fejezetbe foglalt peres eljárásokban pedig a cég székhelye szerint illetékes törvényszék jár el.
97. § (1) A végelszámolás tárgya a cégnek az a vagyona, amellyel a cég a végelszámolás kezdő időpontjában rendelkezik, továbbá az a vagyon, amelyet ezt követően a végelszámolás folyamata alatt szerez, ide nem értve a csődeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 4. §-ának (3) bekezdésében meghatározott vagyont.
(2) A végelszámolás kezdő időpontja a jogutód nélküli megszűnésről rendelkező határozatban megállapított időpont, ami nem lehet korábbi, mint a határozat kelte.
22. § (1) A felszámolási eljárás az adós fizetésképtelensége esetén
a) a 21/B. § szerinti esetben hivatalból,
b) az adós, a hitelező vagy a végelszámoló kérelmére vagy
c) a cégbíróság értesítése alapján, ha a cégbíróság a gazdálkodó szervezet felszámolását kezdeményezte,
d) a büntetőügyben eljáró bíróság értesítése alapján (ha a jogi személlyel szemben alkalmazott pénzbírság behajtása érdekében lefolytatott végrehajtás nem vezetett eredményre)
folytatható le.
(2) Az (1) bekezdés a) és c)-d) pontjában meghatározott esetekben a felszámolás elrendelésére a 25-26. §-ban foglaltak mellőzésével kerül sor és a bíróság a felszámolást hivatalból rendeli el. A felszámolást elrendelő végzés ellen fellebbezésnek nincs helye.
(3) Az (1) bekezdés b) pontja esetén a jogi képviselet kötelező.
(4) Az (1) bekezdés a) és c) pontja alapján indult felszámolási eljárásban a csődeljárást lefolytató bíróság, illetőleg a megszüntetésre irányuló eljárást, kényszer-végelszámolási eljárást, kényszertörlési eljárást lefolytató cégbíróság szerinti törvényszék illetékes.
GalériaAz iroda
dr. Keller András